מחוץ לבועה

מחוץ לבועה היא תוכנית טלוויזיה המשודרת בערוץ עשר ועוסקת בנושאי הפריפריה במדינת ישראל.

"מחוץ לבועה" היא תוכנית טלוויזיה יומית המשודרת בשעות הצהריים החל משנת 2016. התוכנית החליפה את התוכנית "זמן מיסטיקה", ששודרה אף היא במסגרת של רצועה יומית. "מחוץ לבועה" היא תוכנית אולפן המצולמת באולפני "טופ ליין" בקריית שמונה. מגישתה הראשונה של התוכנית הייתה אמירה בוזגלו. החל מ-2017 היא מוגשת על ידי אושרה פרידמן, שעלתה לישראל מאתיופיה בילדותה, ומתגוררת בקריית מוצקין.

בתוכנית מתארח פאנל אורחים הדן בנושאים שונים הקשורים לפריפריה הגאוגרפית של ישראל (הגליל והנגב) בתחומים כגון תעסוקה, בריאות, רווחה ותרבות. בין האורחים, ראשי רשויות, אנשי אקדמיה, פעילים חברתיים ועוד.

קישורים חיצוניים

 אביעד קדרון, "מחוץ לבועה": חלטורה משמימה במסווה של דאגה לפריפריה, באתר וואלה!, 23 במאי 2016
 אריאנה מלמד, לאף אחד לא אכפת מהפריפריה, כנראה שגם לא ליוצרי התוכנית עליה, באתר הארץ, 16 בדצמבר 2016

ערוץ עשר: תוכניות וסדרות

הערות שוליים